open-index/open-wikipedia-markdown huggingface dataset:
Վիլֆրանշ դ’Ալյե

**Վիլֆրանշ դ’Ալյե** (), համայնք Ֆրանսիայում՝ Օվերն երկրամասի Ալյեի գավառում։ Մտնում է Մոնմարո կանտոնի կազմի մեջ։ Համայնքի շրջանը Մոնլյուսոնն է։

Համայնքի INSEE կոդը՝ 03315։

## Բնակչություն
Համայնքի բնակչությունը 2008 թվականին կազմում էր 1325 մարդ։

## Տնտեսություն
2007 թվականի տվյալներով 810 աշխատունակ տարիքի մարդկանցից (15-64 տարեկան) 576-ը տնտեսապես ակտիվ էին, 234-ը անգործունակ (ակտիվության ցուցանիշը 71,1 %, 1999 թվականին եղել է՝ 70,3 %)։ 576 աշխատունակ բնակիչներից 532-ը աշխատում էին (296 տղամարդ և 236 կին), անաշխատանք էին 44-ը (16 տղամարդ և 28 կին)։ 234 անգործունակ մարդկանցից 61-ը աշակերտներ կամ ուսանողներ են, 92-ը թոշակառու, 81-ը անաշխատունակ էին այլ պատճառներով։

## Տեսարժան վայրեր
* Նյովիլ դղյակ (XII և XIV դարեր)
* Սեն Ժակ լը Մաժյոր եկեղեցի (XI, XIII և XIV դարեր)
* Բարեգութ Տիրամայր արձանախումբ (XVI դար)
* Սեն Մյոր դղյակ (XVII դար)
* Լա Պորտ դղյակ 
* Ֆելին դղյակ 
* Մոնսենու մենաստան (XI դար)
* Սեն Պյեր եկեղեցի (XII դար)
* Նուզիլյե լճակ

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Ամորի II (Երուսաղեմի արքա)

**Ամորի II դը Լուզինյան** (), 1194 թվականից սկսած Կիպրոսի սենյոր, իսկ 1195 թվականից՝ առաջին Կիպրոսի արքա, 1197 թվականից՝ Երուսաղեմի արքա։

Գուգո VIII դը Լուզինյանի որդին, Գի դը Լուզինյանի ավագ եղբայրը։

## Կենսագրություն
Լուզինյանների ընտանիքը մասնակցել է բազմաթիվ խաչակրաց արշավանքների։ Իրենց սյուզերեն Ռիչարդ Առյուծասրտի կողմից կոմս Պատրիկ Սոլսբերուն սպանելու համար Պուատուից վռնդվելուց հետո Ամորին իր եղբայր Գիի հետ ուղևորվեց Պաղեստին։ Ամորին ժամանեց 1174 թվականին, իսկ Գին ամենայն հավանականությամբ՝ ավելի ուշ։ Հետագայում Ամորին ամուսնանում է Բալդուին Իբելինի դուստր Էշիվայի հետ և անցնում է ծառայության Երուսաղեմի արքա Բալդուին IV-ի մայր և Սիդոնի սենյոր Ռենո Գրանյեի կնոջ՝ Ագնես դը Կուրտենեյի մոտ։ Ըստ «Էրնոուլի ժամանակագրության» Ամորին Ագնեսի սիրեկանն էր, սակայն ամենայն հավանականությամբ Ագնեսը և Բալդուն IV-ը ձգտում էին քաղաքական ասպարեզից դուրս բերել Ամորիի կնոջ ընտանիքին։ 1179 թվականի ապրիլի 22-ին Ամորին նշանակվում է Երուսաղեմի զորահրամանատար։ Իսկ մեկ տարի անց Գին ամուսնանում է Բալդուին IV-ի քրոջ՝ Սիբիլ Անժուացու հետ և փաստացի դառնում է արքա, քանզի Բալդուինը տառապում էր բորոտությամբ և չէր կարողանում գահակալել։

Ամորին իր եղբոր Գիի հետ 1187 թվականին գերեվարվում է Հաթթինի ճակատամարտում, իսկ 1194 թվականին Գիի մահից հետո նա դառնում է Կիպրոսի արքա **Ամորի I** անվամբ։ Սակայն աստեղ առկա էր իրավաբանական նրբություն Գիի տիտղոսը «*Կիպրոսի սենյոր*»-ն էր, իսկ Ամորին ցանկանում էր ստանալ «*Կիպրոսի արքա*» տիտղոսը։ 1195 թվականին Սրբազան Հռոմեական կայսրության կայսր Հենրիխ VI-ը շնորհում է նրան այդ տիտղոսը։ Թագադրությունը տեղի ունեցավ 1197 թվականի սեպտեմբերի 22-ին Նիկոսիայում։

1197 թվականի հոկտեմբերին մահանում է Ամորիի կինը՝ Էշիվան։ Ամորին ամուսնանում է Երուսաղեմի թագուհի Իզաբել Անժուացու հետ, ինչի արդյունքում դառնում է Երուսաղեմի արքա։ Թագադրությունը տեղի ունեցավ 1198 թվականի հունվարին Աքքա քաղաքում։

1198 թվականին Ամորիին հաջողվում է հնգամյա զինադադար կնքել մուսուլմանների հետ, օգտվելով Սալահ ալ-Դինի ժառանգության համար մղվող պայքարից։ Չնայած նրան, որ զինադադարը խախտվում էր երկու կողմից, 1204 թվականին Ամորիին հաջողվեց այն երկարաձգել ևս վեց տարով։

### Մահ
Ամորին վախճանվեց 1205 թվականի ապրիլի 1-ին։ Ըստ առաջին վարկածի Ամորին մահացել է դիզենտերիայից, իսկ ըստ մյուսի՝ նրան թունավորել են Իզաբելի մահից չորս օր առաջ։ Ամորիի աճյունը հանգչում է Նիկոսիա քաղաքի Սուրբ Սոֆիայի տաճարում։

## Ժառանգներ
Ամորիի մահից հետո Կիպրոսի թագավորությունը փոխանցվեց նրա որդուն՝ Հուգո I-ին, իսկ Երուսաղեմի թագավորությունը՝ Մարիա Մոնֆերացուն` Իզաբել Անժուացու և Կոնրադ Մոնֆերացու դստերը։

## Ծանոթագրություններ

## Գրականություն
* René Grousset, L'Empire du Levant : Histoire de la Question d'Orient, Paris, Payot, coll. « Bibliothèque historique »,‎ 1949 (réimpr. 1979), 648 p. (**[[ֆրանսերեն|ֆր.]]**)

 

Կատեգորիա:Երուսաղեմի արքաներ
Կատեգորիա:Լուսինյաններ
Կատեգորիա:Խաչակիրներ
Կատեգորիա:Կաթոլիկ միապետներ
Կատեգորիա:Կիպրոսի արքաներ
P (նշան)

thumb|upright|Լեհ ցիվիլարբայտերների նշանը
**«P» նշան** («պի»), հատուկ տարբերակիչ նշան, որը նացիստների հրամանով կրում էին Գերմանիայի համակենտրոնացման ճամբարներ աքսորված լեհերը։

## Պատմություն
1940 թվականի մարտի 8-ին նացիստական կառավարությունը ընդունեց որոշում լեհ բանվոր-աշխատողների () վերաբերյալ, որոնք ստիպողաբար աքսորվել էին Գերմանիա՝ աշխատելու համար։ Որոշումը կարգավորում էր աշխատանքի պայմանները և լեհերի կացության հարցը։ Այլ պահանջներից բացի, լեհերին պարտադրում էին կրել լատինական «P» տառով նշան, որը նացիստներին կհուշեր տվյալ աշխատողի ազգային պատկանելիությունը։ Սկզբնական շրջանում նշանը օգտագործվում էր միայն թևկապների վրա, բայց հետո այն օգտագործվում էր նաև պաշտոնական դրոշմակնիքների և թղթերի վրա։

Ցիվիլարբայտերի մակակարվածքը իրենից ներկայացնում է դեղին շեղանկյուն՝ 5 սմ ընդհանուր երկարություն ունեցող կողմերով և մանուշակագույն ծայրերով։ Լայնությունը կազմում էր մոտ կես սանտիմետր։ Մակակարվածքի կենտրոնում «P» նշանն է՝ ոսկեգույն ֆոնի վրա։ Մակակարվածքը ամրացված էր լինում կրծքի աջ հատվածում։ Նրանք, ովքեր հրաժարվում էին հնազանդվել այս որոշմանը տուգանվում էին 150 ռայխսմարկերով և կարող էին ազատազրկվել, մինչև 6 շաբաթ ժամանակահատվածով։

«P» տառով մակակարվածքը դարձավ առաջին նշանը, որը մտցվեց նացիստների կողմից, որպեսզի ցուցանշվեն Երրորդ Ռայխի տարածքում ապրող այլ ժողովուրդների ազգությունը։ Առավել հայտնի «դեղին աստղը», որը կրում էին հրեաները, մտցվել է օկուպացված տարածքներում 1939 թվականի աշնանը, բայց նրա կրումը Գերմանիայի տարածքում պարտադիր է դարձել միայն 1941 թվականի սեպտեմբերին։ 1945 թվականի հունվարին Կայսերական անվտանգության գլխավոր վարչությունը առաջարկեց լեհերի համար նախատեսված մակակարվածքի նոր դիզայն, որը իրենից ներկայացնում էր կարմրասպիտակ ֆոնին եգիպտացորենի կողր։ Այս նոր տարբերանշանը, սակայն, չհաստատվեց։

Ինքնին նշանն իրենից ներկայացնում էր նվաստացուցիչ հանգամանք, քանի որ նրան կրողները զրկված էին որոշ իրավունքներից։


Arbeitsbuch Fur Auslander 1942.jpg| «P» նշանով մակակարվածքը՝ արտասահմանցու աշխատանքային գրքույկի վրա (), որը տրվել էր լեհ ցիվիլարբայտերին 1942 թ-ին։ 
Anti-Polish poster published by Volksbund für das Deutschtum im Ausland (Association for 'Germanness' abroad) Gauverband Danzig Westpreußen (Association of the “shire or county”, Gdansk, West Prussia).png|Հակալեհական փաստաթուղթ՝ տպագրված Գդանսկում, Արևելյան Պրուսսիա


## Ծանոթագրություններ

## Գրականություն
* 
* 

Կատեգորիա:Նացիստական Գերմանիա
Կատեգորիա:Լեհաստանը Երկրորդ համաշխարհային պատերազմում
Կատեգորիա:Նույնականացման փաստաթղթեր
Կատեգորիա:Նացիստական Գերմանիայի քաղաքականություն
Կատեգորիա:Խորհրդանիշներ
Կատեգորիա:Երրորդ ռայխի համակենտրոնացման ճամբարներ
Բալասաններ

մինի
**Բալասաններ** (– անուշահոտ խեժեր), բնական նյութեր, որոնք պարունակում են եթերային յուղեր և նրանց մեջ տարրալուծված խեժեր, անուշահոտ միացություններ և այլ բաղադրամասեր։ Բալասանների մի մասը բույսերի բնականոն նյութափոխանակության արդյունք է և պարունակվում է միջբջջային տարածություններում կամ կեղևային ուղիներում, իսկ մյուսները բույսերում առաջանում են ախտաբանական պրոցեսների ընթացքում։ Ազոտ չպարունակող օրգանական նյութեր են՝ դառը, օշարականման, ջրում գրեթե չեն լուծվում, լավ լուծվում են օրգանական որոշ լուծիչներում (սպիրտ, եթեր, քլորոֆորմ, բենզին)։ Ունեն հականեխիչ, տեղական գրգռիչ, խորխաբեր և միզամուղ հատկություններ։ Բժշկական պրակտիկայում առավել կիրառական են բևեկնը, կոպայան բալասաններ, կանադական բալասաններ, վինիլինը և այլն։ Բալասաններ օգտագործում են նաև պարֆյումերիայի, լաքերի արտադրության մեջ։

Կատեգորիա:Բուսական հումք
Կատեգորիա:Խեժեր
Մարտին Բորման

**Մարտին Բորման** (, ), գերմանացի պետական և քաղաքական գործիչ, ֆյուրերի գրասենյակի ղեկավար (1933 թվականի հուլիսի 3-ից), Ֆյուրերի անձնական քարտուղար (1942 թվականի ապրիլից)։ Ռեյխսլայտեր (1933 թվականի հունիսի 2-ից), ռեյխսմինիստր առանց պորտֆելի, ՍԱ-ի օպերգրուպենֆյուրեր, ՍՍ-ի պատվավոր օպերգրուպենֆյուրեր, Նացիոնալ-սոցիալիստական գերմանական բանվորական կուսակցության վերջին ղեկավար (ապրիլի 30 - մայիսի 2, 1945)։ Բորմանը եղել է Ադոլֆ Հիտլերի մերձակա զինակիցը, իսկ պատերազմի վերջնամասում մեծ հեղինակություն է ունեցել ամբողջ Երրորդ Ռայխում։

## Կենսագրություն
Մարտին Բորմանը ծնվել է Թեոդոր Բորմանի (1862—1903), ով փոստային մանր ծառայող էր և նրա երկրորդ կնոջ Անտոնիա Բերգարդին Մեննոնգի ընտանիքում։ Թեոդորի առաջին կինը Լուիզա Գրոբլերը մահացել է 1898 թ-ին։ Առաջին կնոջից Թեոդորը ուներ մեկ որդի Վալտեր Բորման։ Անտոնիան Թեոդոր Բորմանից ունեցավ երեք զավակ, որոնցից մեկը մահացավ մանուկ հասակում։ Կենդանի մնացին Մարտինը և Ալբերտ Բորմանը (ծնվ. 1902 թ-ին)։

Թեոդոր Բորմանի մահից հետո մայրը՝ Անտոնիա Բորմանը ամուսնացավ բանկի մասնաճյուղի տնօրեն Ալբերտ Ուոլբորնի հետ։ Ինքը՝ Բորմանը թողեց դպրոցը, որպեսզի աշխատի Մեկլենբուրգի ֆերմաներից մեկում։ 1918 թ-ի ամռանը զորակոչվել է բանակ։ Մասնակցել է Առաջին համաշխարհային պատերազմին որպես շարքային՝ 55-րդ դաշտային հրետանային գնդի կազմում։ 1919 թ-ին զորացրվել է։ Ավարտել է գյուղատնտեսի մասնագիտությամբ որոշակի կուրսեր։

Ուսումնառության շրջանում Բորմանը անդամակցեց «Միություն ընդդեմ հրեաների ճնշիչ ազդեցության» երիտասարդական կազմակերպությանը, որը հանդիսանում էր միացյալ երիտասարդական կազմակերպություն՝ Գերմանական նացիոնալ ազգային կուսակցության հովանավորչության ներքո։ 
### Ընտանիք և երեխաներ
Մարտին և Գերդա Բորմանները ունեին 10 երեխաներ(երեխաներից մեկը մահացել է ծննդաբերությունից անմիջապես հետո).
# Ադոլֆ Մարտին Բորման (ծնվ. 14 ապրիլի 1930 — մահ. 11 մարտի 2013), իր անունը ստացել է Ադոլֆ Հիտլերի և իր հոր պատվին, եղել է հոգևորական, դասավանդել է աստվածաբանություն;
# Իլզա Բորման (ծնվ. 9 հուլիսի 1931 — մահ. 1958),ունեցել է երկվորյակ քույր, որը մահացել է ծննդաբերությունից անմիջապես հետո;
# Իրմգարդ Բորման (ծնվ. 25 հուլիսի 1933);
# Ռուդոլֆ Գերհարդ Բորման(ծնվ. 31 օգոստոսի 1936), անվանվել է ի պատիվ Ռուդոլֆ Հեսսի);
# Հենրիխ Հյուգո Բորման(ծնվ. 13 հունիսի 1937), անվանվել ի պատիվ իր կնքահոր Հենրիխ Հիմլերի;
# Եվա Ուտա Բորման (ծնվ. 4 օգոստոսի 1938);
# Գերդա Բորման (ծնվ. 23 հոկտեմբերի 1940);
# Ֆրեդ Հարթմութ Բորման(ծնվ. 4 մարտի 1942);
# Ֆոլկեր Բորման (ծմվ. 18 սեպտեմբերի 1943 — մահ. 1946).

## Ծանոթագրություններ

## Գրականություն
* *Лев Безименский* По следам Мартина Бормана. — М.: Изд. полит. лит., 1966
* 

* 

* 

* 

Կատեգորիա:Նացիստական Գերմանիայի նախարարներ
Կատեգորիա:Քրիստոնեության քննադատներ
Կատեգորիա:Գերմանացի ազգայնականներ
Կատեգորիա:Գերմանացի պետական գործիչներ
Կատեգորիա:Գերմանիայի քաղաքական գործիչներ
Կատեգորիա:Հոլոքոստի հանցագործներ
Պաշտպանություն հիմարից

thumb|250px|Պաշտպանություն հիմարից՝ հարակցիչները գտնվում են իրարից տարբեր հեռավորությունների վրա, որը հնարավորություն չի տալիս մոդուլին միանալու որևէ այլ ձևով։
**Պաշտպանություն հիմարից, ** պաշտպանություն առարկաների օգտագործման (հատկապես, տեխնիկա), ծրագրային ապահովման, ինչպես օգտագործման, այնպես էլ տեխնիկական սպասարկման կամ պատրաստման ժամանակ մարդու ակնհայտ սխալներից։ Հիմնական միտքը ձևավորվել է 1960-ական թվականներին, երբ ճապոնացի ճարտարագետ-արտադրող Սիգեո Սինգոն, ով ժամանակին ստեղծել Toyota-ի արտադրական համակարգը։

Օրինակ՝
* Վաննաները և լվացարանակոնքերը հաճախ ունեն վերևում տեղադրված ջրահեռացման անցք, որը թույլ չի տալիս այն չափից ավել լցվել։
* Օգտատերի կողմից մուտքագրված նյութերի հսկողությունը, կոնկրետ տեղեկատվության համար՝ ըստ թույլատրելի ձևի, նշանակության դիապազոնի, ընդհանուր երկարության և այլն, որը հնարավորություն չի տալիս նախապես սխալ տեղեղեկատվություն մուտքագրել։
* Շտեկերների և հակադիր բնիկների ձևը թույլ չի տալիս սխալ միացնել հարակցիչները։
* Հավաքովի ագրեգատների մասերը (օրինակ՝ խոհանոցային կոմբայնները) նախագծվում են այնպես, որ բացառեն սխալ միացում, սխալ հաջորդականությամբ կամ սարքի հանված պատյանով միացումը։
* Ավտոմեքենայի էլեկտրոնիկան շարժիչը աշխատացնելուց ստուգում է արագության փոխարկիչի բռնակի դիրքը։
* Շատ հաստոցներ ցուցիչներ ունեն, որոնք նախազգուշացնում են մշակվող դետալիսխալ միացման դեպքում։
* Սիմ քարտը կամ հիշաքարտը հնարավոր չէ մտցնել բնիկի մեջ թեք կտրված անկյան պատճառով։
Հիմարից պաշտպանության ձևերը բաժանվում են մակարդակների (ըստ արդյունավետության աճի)։
* 1-ին մակարդակ՝ արտադրանքի անհամապատասխանությունների հայտնաբերումը (համակարգը բացահայտում է անհամապատասխան դետալ, բայց չի չեզոքացնում այն),
* 2-րդ մակարդակ՝ բացառում է անհամապատասխանությունը (բացառվում է անհամապատասխան դետալի մշակումը հաջորդ գործողության ժամանակ),
* 3-րդ մակարդակ՝ կառուցվածքային պաշտպանություն (օրինակ իրը ունի այնպիսի կառուցվածք, որ տեղադրել կամ հավաքել այն այլ կերպ հնարավոր չէ).

## Եզրաբանություն
Բազմաթիվ լեզուներում «պաշտպանություն հիմարից» եզրը փոխառված է ճապոներեն պոկա յոկե (ポカヨケ) արտահայտությունից, որը բառացի նշանակում է «պաշտպանություն սխալից»։ Օգտագործվում է նաև համահունչ՝ *բակա յոկե* (馬鹿ヨケ), «պաշտպանություն հիմարից» արտահայտությունը։Հայերենում «պաշտպանություն հիմարից» եզրը մտել է Իլյա Իլֆի ր Եվգենի Պետրովի «Միհարկանի Ամերիկան» վեպի հայերեն թարգմանությունից, որտեղ բերված է «foolproof» եզրը։

## Ծանոթագրություններ

## Արտաքին հղումներ
* 
* 
* 

Կատեգորիա:Դիզայն
Կատեգորիա:Էրգոնոմիկա
Թիա Լի

**Թիա Լի** (, ), թայվանական մանդոփոփի երգչուհիներից, մոդել և դերասանուհի։ Նա թայվանական մանդփոփ «Dream Girls» խմբի անդամ է։

Նրա առաջին ելույթը եղել է չինական դրամայում, որտեղ ունեցել է շատ փոքր դեր։ Սակայն նա ճանաչում չի ունեցել մինչ 2011 թվականը, երբ սկսել է խաղալ TTV\SETTV դրամաներում։ 2014 թվականին գլխավոր դեր ունեցավ հայտնի «Սիրիր ինձ» դրամա-սերիալում Աարոն Յան ի հետ։

Լիին հաճախ անվանում են «Փոքրիկ Վիվիան» Թայվանի դերասանուհի, երգչուհի Վիվիան Հսուին նման լինելու պատճառով։ Նրա նմանությունը Հսուին նաև հակասական թեմա է ողջ Թայվանում, քանի որ Լիին հաճախակ շահարկում էին և լուրեր էին տարածվել, թե նա պլաստիկ վիրահատություն է արել Հսուին նմանվելու համար։

Լին խոսում և հասկանում է չինարեն, թայվաներեն և անգլերեն։ Ավարտել է Դաո Ցզյան բուժքույրների միջնակարգ դպրոցը։ Մասնագիտությամբ՝ դիմահարդար**։**

## Հեռուստասերիալներ

## Սկավառակագրություն

### Տեսահոլովակներ

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Չինացի դերասանուհիներ
Կատեգորիա:Չինացի երգչուհիներ
Կատեգորիա:Չինացի մոդելներ
Լիխտենբերգ (Վերին Ֆրանկոնիա)

**Լիխտենբերգ** (), կոմունա Գերմանիայում, Բավարիայի տարածքում։

Ենթարկվում է Վերին Ֆրանկոնիայի վարչական շրջանին։ Գտնվում է Հոֆ շրջանի տարածքում։ Բնակչությունը 2010 թվականի դեկտեմբերի 31-ի տվյալներով կազմում է 1101 մարդ։ Զբաղեցնում է՝ 9,47 կմ² տարածք։ Պաշտոնական կոդ 09 4 75 146։

## Մշակույթը
Տարիներ շարունակ քաղաքում ապրում և ապրում էր հայտնի ջութակահար Անրի Մարտո:Նրա անունով է կոչվել () հրապարակը, իսկ 
2002 թվականից Լիխտենբերգում անցկացվում է Անրի Մարտոյի անվան միջազգային ջութակահարների մրցաշար։

## Ծանոթագրություններ

## Արտաքին հղումներ
* Պաշտոնական կայք
Մյունխբերգ (Գերմանիա)

**Մյունխբերգ** (), կոմունա Գերմանիայում` Բավարիա երկրամասի Հոֆ շրջանում։

Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 10882 մարդ։ Զբաղեցնում է՝ 68,78 կմ² տարածք։ Պաշտոնական կոդ 09 4 75 154։

## Արտաքին հղումներ
* Պաշտոնական կայք
Վիպլե

**Վիպլե** (), համայնք Ֆրանսիայում՝ Օվերն երկրամասի Ալյեի գավառում։ Մտնում է Յուրել կանտոնի կազմի մեջ։ Համայնքի շրջանը Մոնլյուսոնն է։

Համայնքի INSEE կոդ՝ 03317։

## Բնակչություն
Համայնքի բնակչությունը 2008 թվականին կազմում էր 280 մարդ։

## Տնտեսություն
2007 թվականի տվյալներով 171 աշխատունակ տարիքի մարդկանցից (15-64 տարեկան) 121-ը տնտեսապես ակտիվ էին, 50-ը անգործունակ (ակտիվության ցուցանիշը 70,8 %, 1999 թվականին եղել է՝ 68,8 %)։ 121 աշխատունակ բնակիչներից 106-ը աշխատում էին (56 տղամարդ և 50 կին), անաշխատանք էին 15-ը (9 տղամարդ և 6 կին)։ 50 անգործունակ մարդկանցից 12-ը աշակերտներ կամ ուսանողներ են, 20-ը թոշակառու, 18-ը անաշխատունակ էին այլ պատճառներով։

## Տեսարժան վայրեր
* Սեն Մարտեն եկեղեցի (XX դարի առաջին կես)

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Վիտրե (Ալյեի գավառ)

**Վիտրե** (), համայնք Ֆրանսիայում՝ Օվերն երկրամասի Ալյեի գավառում։ Մտնում է Սերիյի կանտոնի կազմի մեջ։ Համայնքի շրջանը Մոնլյուսոնն է։

Համայնքի INSEE կոդը՝ 03318։

## Բնակչություն
Համայնքի բնակչությունը 2008 թվականին կազմում էր 122 մարդ։

## Տնտեսություն
2007 թվականի տվյալներով 71 աշխատունակ տարիքի մարդկանցից (15-64 տարեկան) 50-ը տնտեսապես ակտիվ էին, 21-ը անգործունակ (ակտիվության ցուցանիշը 70,4 %, 1999 թվականին եղել է՝ 66,2 %)։ 50 աշխատունակ բնակիչներից 44-ը աշխատում էին (24 տղամարդ և 20 կին), անաշխատանք էին 6-ը (2 տղամարդ և 4 կին)։ 21 անգործունակ մարդկանցից 4-ը աշակերտներ կամ ուսանողներ են, 10-ը թոշակառու, 7-ը անաշխատունակ էին այլ պատճառներով։

## Տեսարժան վայրեր
* Սենտ Էլուա եկեղեցի՝ XII և XVII դարեր 
* Տրոնսե անտառ

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Վո (Ալյեի գավառ)

**Վո** (), համայնք Ֆրանսիայում` Օվերն երկրամասի Ալյեի գավառում։ Մտնում է Հյուսիսարևելյան Մոնլյուսոն կանտոնի կազմի մեջ։ Համայնքի շրջսանը Մոնլյուսոնն է։

Համայնքի INSEE կոդը՝ 03301։

## Բնակչություն
Համայնքի բնակչությունը 2008 թվականին կազմում էր 1011 մարդ։

## Տնտեսություն
2007 թվականի տվյալներով 658 աշխատունակ տարիքի մարդկանցից (15-64 տարեկան) 491-ը տնտեսապես ակտիվ էին, 167-ը անգործունակ (ակտիվության ցուցանիշը 74,6 %, 1999 թվականին եղել է՝ 72,1 %)։ 491 աշխատունակ բնակիչներից 451-ը աշխատում էին (231 տղամարդ և 220 կին), անաշխատանք էին 40-ը (22 տղամարդ և 18 կին)։ 167 անգործունակ մարդկանցից 43-ը աշակերտներ կամ ուսանողներ են, 81-ը թոշակառու, 43-ը անաշխատունակ էին այլ պատճառներով։

## Տեսարժան վայրեր
* Սենտ Էլուա եկեղեցի՝ ХII դար
* Բերրի ջրանցք

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Վոմա (կոմունա)

**Վոմա** () համայնք Ֆրանսիայում՝ Օվերն երկրամասի Ալյեի գավառում։ Մտնում է Դոմպիեր սյուր Բեբր կանտոնի կազմի մեջ։ Համայնքի շրջսանը Մուլենն է։

Համայնքի INSEE կոդը՝ 03300։

## Բնակչություն
Համայնքի բնակչությունը 2008 թվականին կազմում էր 544 մարդ։

## Տնտեսություն
2007 թվականի տվյալներով 329 աշխատունակ տարիքի մարդկանցից (15-64 տարեկան) 231-ը տնտեսապես ակտիվ էին, 98-ը անգործունակ (ակտիվության ցուցանիշը 70,2 %, 1999 թվականին եղել է՝ 64,7 %)։ 231 աշխատունակ բնակիչներից 209-ը աշխատում էին (113 տղամարդ և 96 կին), անաշխատանք էին 22-ը (10 տղամարդ և 12 կին)։ 98 անգործունակ մարդկանցից 27-ը աշակերտներ կամ ուսանողներ են, 33-ը թոշակառու, 38-ը անաշխատունակ էին այլ պատճառներով։

## Տեսարժան վայրեր
* Հողմաղաց
* Եկեղեցի՝ XIV—XV դարեր

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Դոն Ռիչի

**Դոնալդ Թեյլորի "Դոն" Ռիչի** (Donald Taylor "Don" Ritchie), (), ավստրալիացի, ով պաշտոնապես 45 տարվա ընթացքում՝ մինչև 2009 թվականը, փրկել է 160 մարդ ինքնասպանության փորձի ժամանակ։ Նրա ընտանիքը պնդում է, որ նա փրկել է մոտավորապես 400 մարդու կյանք։ Ռիչին ապրել է Ավստրալիայի Սիդնեյ քաղաքից ոչ հեռու Գեփ ժայռի մոտ, որը հայտնի է որպես ինքնասպանության փորձերի վայր։

Ավստրալիայի ազգային օրվա խորհուրդը նրա մասին ասել է 

Ռիչին այսպես է բացատրել իր միջամտությունը ինքնասպանության փորձերին՝ 

## Կենսագրություն
1939 թվականին Ռիչին հավաքագրվել է Ավստրալիայի ռազմածովային արքայական նավատորմ որպես նավաստի Երկրորդ Համաշխարհային պատերազմի ժամանակ, ծառայել է HMAS Hobart ռազմանավի վրա և 1945 թվականի սեպտեմբերի 2-ին Տոկիոյի ծոցում ականատես եղել ճապոնական կայսերական ուժերի անվերապահ կապիտուլյացիային և Երկրորդ Համաշխարհային պատերազմի պաշտոնական ավարտին Խաղաղօվկիանոսյան տարածաշրջանում։ Պատերազմից հետո նա եղել է կյանքի ապահովագրության գործակալ։
Ռիչին մահացել է 2012 թվականի մայիսի 13-ին 86 տարեկան հասակում։ Ունեցել է երեք դուստր։

## Պարգևներ
2006 թվականին Դոն Ռիչին պարգևատրվել է Ավստրիալիայի շքանշանի մեդալով, պաշտոնական քաղվածքում է «ինքնասպանությունների կանխարգելման ծրագրի միջոցով հանրությանը ծառայելու համար»։ Ռիչին և նրա կին Մոյան նաև կոչվել են «2010 թվականի քաղաքացիներ» ըստ Վուլահրայի քաղաքապետարանի որոշման նա ստացել է 2011 թվականի «Ավստրալիայի Տեղական հերոս» մրցանակը։

## Ծանոթագրություններ

Կատեգորիա:Ավստրալիացիներ
Sorry (երգ, Ջասթին Բիբեր)

**«Sorry»**, կանադացի երգիչ Ջասթին Բիբերի սինգլը նրա Purpose չորրորդ ստուդիական ալբոմից։ «Sorry»-ն թողարկվել է 2015 թվականի հոկտեմբերի 22-ին։ Երգի տեսահոլովակը YouTube-ում առաջին շաբաթվա ընթացքում դիտվել է 40 միլիոն անգամ։ Սինգլը գլխավորել է ամերիկական «Billboard + Twitter Top Tracks» և բրիտանական UK Singles Chart աղյուսակները, ԱՄՆ-ում եղել է առաջին տեղում։

## Պատմություն
2015 թվականի հոկտեմբերի 18-ին Բիբերը հայտարարեց նոր երգի մասին՝ «Sorry», որի պրոդյուսերը Skrillex-ն էր, ովքեր միասին թողարկեցին «Where Are U Now»-ը և որկուսով պրոդյուսերեցին Blood Diamonds երգը։ 2015 թվականի հոկտեմբերի 21-ին Բիբերը ներկայացրեց 13 վայրկյան տևողությամբ երգից մի հատված։

Նոյեմբերի 7-ին «Sorry» երգը գլխավորում էր ամերիկական «Billboard + Twitter Top Tracks» չարթը։ Բիբերը 16 շաբաթ շարունակ գլխավորում էր Social 50 սոցիալական չարթը։

2016 թվականի հունվարի 23-ին երգը դեռ գլխավորում էր հիթ-շքերթները։ Ընդ որում, երգը 8 շաբաթ գտնվել է երկրորդ հորիզոնականում, իսկ հետո՝ առաջինում։

Սինգլը ստացել է միայն դրական արձագանքներ երաժշտական քննադատների և սոցիալական հրատարակությունների կողմից՝ Jezebel, Consequence of Sound, Spin, USA Today, Los Angeles Times, Time, Vulture.com:

## Երաժշտական տեսահոլովակ
«Sorry» սինգլի երաժշտական պարային տեսահոլովակը թողարկվել է 2015 թվականի հոկտեմբերի 22-ին։ Տեսահոլովակում պարում են ReQuest Dance Crew հայտնի պարային խմբի պարուհիները և Royal Family Dance Crews-ի լավագույն պարողները։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

 As of September 2017, the song had accumulated 724,000 in actual sales, 144 million in streams, making a total of 2,168,000 combined units.}}

## Ծանոթագրություններ

## Արտաքին հղումներ
* 

Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Ջասթին Բիբերի երգեր
Կատեգորիա:Սենտիմենտալ սիրային երգեր
Թոբի Ռեգբո

**Թոբի Ֆինն Ռեգբո** (, ),  անգլիացի դերասան, երաժիշտ; Հանդես է եկել կինոյում, հեռուստատեսությունում, թատրոնում։Նա հայտնի է իր դերով որպես երիտասարդ Նեմո Ոչ ոք «Պարոն Ոչ ոք» գիտաֆանտաստիկ դրամայում, որպես ֆրանսիացի Ֆրանցիսկ Երկրորդ՝ CW-ի «Գահակալություն» սերիալում, Էթելրեդ՝ BBC Two և Netflix «Վերջին թագավորություն» սերիալներում, Թոմազո Պերուցցի՝ «Մեդիչի. Ֆլորենցիայի վարպետները»և Ջեք Բլեքֆրիսը Վհուկների բացահայտման մասին։

## Կենսագրություն
Թոբի Ռեգբոն ծնվել է 1991 թվականի հոկտեմբերի 18-ին Համմերսմիտում (Լոնդոն, Անգլիա) սովորական ընտանիքում։ Նրա հայրը նորվեգացի է։ Ռեգբոն հնարած անուն է, որը ընտրվել է հոր նախնիների կողմից, որպեսզի փոխեն նորվեգիական Հանսոն անունը։ Նրա մայրը ծնվել և մեծացել է Լոնդոնում։ Սովորել է Արևմտյան Լոնդոնի Latymer Upper School-ում։ Նրա դերասանական հմտությունը դրսևորվել է դպրոցական ներկայացումից հետո։

## Կարիերա
Իր կարիերան Թոբին սկսել է 2006 թվականից փոքր դերում, նկարահանվելով «Թագավորական Շարպ նետաձգի փորձությունը» ֆիլմում։ 2007 թվականին նա խաղացել է դեռահաս Չադ Թերների դերը մանկական ֆանտաստիկ ֆիլմի էպիզոդներից մեկում։ 2 տարի հետո նա ստացել է առաջին դերը «մեծ» էկրանում՝ զինվորական մելոդրամա, որի ռեժիսորն է եղել Սթիվեն Պոլյակովը։ Նրա խոշոր դերը դա դերն է գիտա-ֆանտաստիկ դրամայում՝ «Պարոն ոչմեկ» (ֆիլմ, 2009), որի պրեմիերան տեղի է ունեցել 2009 թվականի սեպտեմբերի 12-ին։ Այստեղ նա խաղացել է Նեմո Ոչմեկի դերը պատանեկության տարիներին։ Տոբին խաղացել է Ալբուս Դամբլդորի դերում «Հարի Փոթերը և Մահվան պարգևները» ֆիլմի 2 մասերում։ 2012 թվականին նա խաղացել է «Գանձերի կղզին» ֆիլմում, գլխավոր հերոսի դերում։ 2013 թվականից խաղում է գլխավոր դերերից մեկում (Ֆրանցիսկ 2-րդ) «Թագավորությունը» ամերիկյան հեռուստասերիալում։

## Ֆիլմագրություն

## Ծանոթագրություններ

Կատեգորիա:Անգլիացի դերասաններ
Կատեգորիա:Անգլիացի տղամարդ կինոդերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի երաժիշտներ
Ինեսա Արմանդ

**Ինեսա Ֆյոդորովնա Արմանդ** (, , իրական ազգանունը՝ **Էլիզաբեթ-Ինես Ստեֆան դ'Արբենվիլ** [*Elisabeth-Inès Stéphane d'Herbenville*], գրական կեղծանուն՝ **Ելենա Բլոնինա**, ), ֆրանսիացի կոմունիստ քաղաքական գործիչ, բոլշևիկ հեղափոխական, ֆեմինիստ։

1904 թվականից եղել է ԽՄԿԿ անդամ։ Մասնակցել է 1905-1907 թվականների Ռուսական հեղափոխությանը։ Քաղաքական ակտիվ գործունեության համար մի քանի անգամ բանտարկվել է, աքսորվել, 1909 թվականին արտաքսվել Ռուսաստանից։ 1910-1912 թվականներին, որպես Փարիզի բոլշևիկյան խմբի նախագահության անդամ, կուսակցական աշխատանքներին զուգընթաց, Լենինի հանձնարարությամբ նամակագրություն է վարել այլ երկրներում գործող բոլշևիկյան խմբերի ղեկավարների հետ։

1912 թվականին ուղարկվել է Պետերբուրգ՝ ընդհատակյա աշխատանքի, ապա նորից փախել արտասահման։ 1915 թվականին աշխատել է Բեռնում։ Մասնակցել է Ցիմերվալդյան (1915 թվական) և Կինտալյան (1916 թվական) կոնֆերանսներին։ Հոկտեմբերյան հեղափոխությունից հետո ընտրվել է Համառուսաստանյան ԿԳԿ, ՌԿ(բ)Կ Մոսկվայի նահանգային կոմիտեի անդամ։ 1918 թվականից ղեկավարել է ՌԿ(բ)Կ ԿԿ–ի կինբաժինը։ Ակտիվ մասնակցություն է ունեցել Կոմինտերնի II (1920) կոնգրեսին, ղեկավարել է կին կոմունիստների I միջազգային կոնֆերանսը (1920)։

## Ծանոթագրություններ

## Արտաքին հղումներ

Կատեգորիա:Խոլերայից մահացածներ
Կատեգորիա:Մոսկվայի պետական համալսարանի շրջանավարտներ
Կատեգորիա:Վլադիմիր Լենին
Կատեգորիա:Ֆրանսիացի հեղափոխականներ
Կատեգորիա:Մարքսիստներ
Կատեգորիա:Ֆրանսիայի կոմունիստներ
Կատեգորիա:Սոցիալիստ ֆեմինիստներ
Կատեգորիա:Ֆրանսիացի ֆեմինիստներ
Կատեգորիա:ԽՄԿԿ անդամներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի խմբագիրներ
Կիկի դը Մոնպառնաս

**Կիկի դը Մոնպառնաս** (, կամ պարզապես , իրական անունը՝ Ալիսա Էրնեստինա Պրեն, , ), ֆրանսիացի երգչուհի, դերասանուհի, նկարչուհի, բայց ամենից առաջ հայտնի բնորդուհի, սյուրռեալիստների մոդել և Փարիզյան դպրոցի արվեստագետ։

## Կենսագրություն
[left|thumb|Պաբլո Գարգալո. Կիկի դը Մոնպառնասը, [1928 թվականին բրոնզե քանդակի վրա (1881–1934) – Լուվր]]

Ապօրինի աղջիկ է, մեծացել է տատիկի մոտ։

Տասներկու տարեկանում մեկնել է Փարիզ, աշխատել է որտեղ կարողացել է։

1921 թվականին դարձել է Մանա Ռեյի ընկերուհին և մոդելը, թողնելով իր բազմաթիվ լուսանկարները, այդ թվում հանրաճանաչ «Էնգրայի ջութակը», և նկարահանվել է փորձարարական ֆիլմերում (նա նկարահանվել է նաև Ֆերման Լեժեի «Մեխանիկայի բալետ» ֆիլմում և այլն)։ Նրա մասին գրել են Մովսեսը Քիսլինգը, Ֆիժուտան, Պեր Քրոգը, Էրմինա Դավիթը, լուսանկարահանվել Բրասսայի կողմից, նրան քանդակել է Պաբլո Գարգալոն։

1927 թվականին փարիզյան «Սրբազան գարուն» պատկերասրահում տեղի ունեցավ Կիկիի կենդանության օրով կատարված միակ նկարների ցուցահանդեսը։

## Հիշողություններ
Կիկիի պատվին անվանել են շուշանի տարատեսակներից մեկը։ 2013 թվականին Կիկի դը Մոնպառնասի պատվին նկարահանվել է նրա կենսագրական անիմացիոն ֆիլմը (ռեժիսոր՝ Ամելի Արրո)։

## Հուշեր
* Souvenirs retrouvés. Paris: J. Corti, 2005

## Գրականություն
* Kohner Fr. Kiki de Montparnasse, roman. Paris: Buchet-Chastel, 1968
* Mollgaard L. Kiki: reine-ը de Montparnasse. Paris: R. Laffont, 1988
* Klüver B., Martin J. Kiki et Montparnasse: 1900-1930. Paris: Flammarion, 1989
* Gossmann M. Le mythe de Kiki de Montparnasse. Châtillon-sur-Seine: Assoc. des Amis du Châtillonnais, 2001
* Bocquet J.-L., Catel. Kiki de Montparnasse. Tournai: Casterman, 2007.
* Semoniff N., Հուշեր Kiki. Salamandra P. V. V., 2011.

## Ծանոթագրություններ

## Արտաքին հղումներ
* KIKI of MONTPARNASSE (Նկարներ) 
* Կիկի դը Մոնպառնասը imdb կայքում
* Կիկի դը Մոնպառնասի հուշեր։ Թարգմանվել է Ն. Սեմոիֆֆի կողմից (), 2011 
* Հիշողութոյւններ Կիկիի մասին

Կատեգորիա:Ֆրանսիացի դերասանուհիներ
Կատեգորիա:Արվեստի պատմություն
Կատեգորիա:Սյուրռեալիզմ
Կատեգորիա:20-րդ դարի նկարչուհիներ
Կատեգորիա:Ֆրանսիացի նկարչուհիներ
Կատեգորիա:Ֆրանսիացի երգչուհիներ
Կատեգորիա:Ֆրանսիացի մոդելներ
Կատեգորիա:Մոնպառնասի գերեզմանատանը թաղվածներ
Կատեգորիա:Ֆրանսիացի կինոդերասանուհիներ
Կատեգորիա:Թատրոնի ֆրանսիացի դերասանուհիներ
Կատեգորիա:Ֆրանսիացի երաժիշտներ
Կատեգորիա:Ֆրանսիացի արվեստագետներ
Զաալի Շվարցենբախ

**Զաալի Շվարցենբախ** (), կոմունա Գերմանիայում՝ Բավարիա երկրամասի Հոֆ շրջանում։

Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 7290 մարդ։ Զբաղեցնում է՝ 55,10 կմ² տարածք։ Պաշտոնական կոդ 09 4 75 168։

## Ծանոթագրություններ

## Արտաքին հղումներ
* Պաշտոնական կայք
Պերեգրին Տուկ

**Պերեգրին Տուկ** (), հոբիթ, Ջոն Ռոնալդ Ռուել Թոլքինի «Մատանիների տիրակալը» վեպի գլխավոր կերպարներից մեկը։ Սերում էր հայտնի Տուկերի հոբիթական ընտանիքից։ Ֆրոդո Բեգինսի մտերիմ ընկերը, Մատանու եղբայրության անդամ։ Գոնդորի մարտիկ։ Մահվանից փրկեց Ֆարամիրին, որին ուզում էր ողջ-ողջ այրել նրա հայրը՝ Դենետոր II-ը։

## Կենսագրություն
Պերեգրին Տուկը ծնվել է Ե. Դ. 2990 թվականին, Պալադին II-ի և Էգլանտին Տուկի ընտանիքում, որտեղ նա կրտսեր զավակն էր (ուներ երեք ավագ քույր՝ Պերլինա, Օչեցվետա և Դուշիցա) և միակ տղան։ Նրա լավագույն ընկերը՝ Մերիադոկ Բրենդիբակը, հանդիսանում էր իր երկրորդական եղբայրը հորական կողմից։

Ե. Դ. 3018 թվականին նա դարձավ Ֆրոդո Բեգինսի՝ դեպի Ռիվենդել ուղեկցորդներից մեկը։ Խորհրդի ժամանակ նրան և Մերրիին ևս նշանակեցին Մատանու պահապաններ։ Պահապանները, իրենց ամբողջական կազմով հասան մինչև Պարտ Գալեն, որտեղ էլ Պիպինին և Մերրիին առևանգեցին Սարումանի օրկերը, իսկ Գոնդորի արքայազն Բոռոմիրին սպանեցին։ Հետագայում երկու հոբիթները հանդիպում են էնթերին և նրանց հետ մասնակցում նշանավոր երթին դեպի Իզենգարդ։

Իզենգարդի գրավման ժամանակ պատահմամբ Պերեգրինի ձեռքն է ընկնում պալանտիրը, որը նրա ձեռքից վերցնում է Գենդալֆը։ Սակայն քանի որ Պիպինը շատ հետաքրքրասեր էր, այնուամենայնիվ նրան հաջողվում է նայել պալանտիրին և ընկնել խավարի տիրակալ Սաուրոնի ազդեցության տակ։ Իր հանգիստ բնավորության պատճառով Պիպինը ոչինչ չի հայտնում նրան, սակայն Գենդալֆը ստիպված է լինում հոբիթին իր հետ տանել Գոնդոր, որպեսզի Սաուրոնը չգտնի նրան։

Գոնդորում, իր փրկիչ Բոռոմիրի համար, Պերեգրինը մտնում է ծառայության նրա հոր՝ արքա Դենետոր II-ի մոտ։ Գենդալֆի օգնությամբ Պիպինը փրկում է կրտսեր արքայազն Ֆարամիրի կյանքը, որին ուզում էր ողջ-ողջ այրել խելագարված Դենետորը։

Մատանու պատերազմի ավարտից հետո, Գոնդորում ասպետական կոչում ստանալով Պիպինը վերադառնում է Շիր, որտեղ ոչնչացնում է Սարումանի դիկտատուրան, որը խորամանկությամբ յուրացրել էր երկիրը։

Ի դեպ, Պիպինը հայտնի է որպես նաև ամենաբարձրահասակ հոբիթ՝ Մերրիի հետ միասին, քանի որ նրանք բավականին շատ էին խմել էնթական ջուր, որը նրանց հյուրասիրում էր էնթ Ֆանգորնը.
But amidst all these wonders Sam returned always to his astonishment at the size of Merry and Pippin; and he made them stand back to back with Frodo and himself.
«But there it is: you're three inches taller than you ought to be, or I'm a dwarf.»

Պերեգրինը բարձրահասակ էր դարձել մոտ 8սմով, դրանով հոբիթների մեջ վերածվելով հսկայի։

64 թվականին Պերեգրինը և Մերիադոկը հրաժարվում են երկրի ղեկավարի պաշտոնից և ուղևորվում են ճամփորդության դեպի Ռոհան և Գոնդոր։ Մեկ տարի անց նրանք մահանում են Գոնդորում և թաղվում տեղի արքայական գերեզմանատանը։

## Գրականություն
* 

Կատեգորիա:«Մատանիների տիրակալը» վեպի հերոսներ
Կատեգորիա:Թոլքինի լեգենդարիումի կերպարներ
Կատեգորիա:Միջերկիր
Վիեր

**Վիեր** (), համայնք Ֆրանսիայում՝ Օվերն երկրամասի Ալյեի գավառում։ Մտնում է Բուրբոն լ՛Արշամբո կանտոնի կազմի մեջ։ Համայնքի շրջսանը Մուլենն է։

Համայնքի INSEE կոդը՝ 03312։

## Բնակչություն
Համայնքի բնակչությունը 2008 թվականին կազմում էր 256 մարդ։

## Տնտեսություն
2007 թվականի տվյալներով 137 աշխատունակ տարիքի մարդկանցից (15-64 տարեկան) 107-ը տնտեսապես ակտիվ էին, 30-ը անգործունակ (ակտիվության ցուցանիշը 78,1 %, 1999 թվականին եղել է՝ 66,5 %)։ 107 աշխատունակ բնակիչներից 97-ը աշխատում էին (57 տղամարդ և 40 կին), անաշխատանք էին 10-ը (4 տղամարդ և 6 կին)։ 30 անգործունակ մարդկանցից 9-ը աշակերտներ կամ ուսանողներ են, 9-ը թոշակառու, 12-ը անաշխատունակ էին այլ պատճառներով։

## Տեսարժան վայրեր
* Նոտր Դամ եկեղեցի՝ XII դար
* Լա Շոսեր դղյակ՝ XIV դար
* Լա Սալ դղյակ՝ XV դար

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Գաննա (համայնք)

**Գաննա** (), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Վիշի շրջանի Գաննա կանտոնի կազմի մեջ։ 
Համայնքի INSEE կոդ՝ 03118։

## Բնակչություն
Համայնքի բնակչությունը 2008 թվականին կազմում էր 5868 մարդ։

## Տնտեսություն
2007 թվականի տվյալներով 3528 աշխատունակ տարիքի մարդկանցից (15-64 տարեկան) 2453-ը տնտեսապես ակտիվ էին, 1075-ը անգործունակ (ակտիվության ցուցանիշը 69,5 %, 1999 թվականին եղել է՝ 67,2 %)։ 2453 աշխատունակ բնակիչներից 2118-ը աշխատում էին (1147 տղամարդ և 971 կին), անաշխատանք էին 335-ը (150 տղամարդ և 185 կին)։ 1075 անգործունակ մարդկանցից 340-ը աշակերտներ կամ ուսանողներ են, 339-ը թոշակառու, 396-ը անաշխատունակ էին այլ պատճառներով։

## Տեսարժան վայրեր
* Սենտ Կրուա եկեղեցի
* Սեն Էթյեն ռոմանական եկեղեցի
* Գաննա դղյակ
* Սենտ Պրոկյուլ ժամատուն
* Իվ Մաշելոն թանգարնա

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Իսլամական պետություն (այլ կիրառումներ)

**Իսլամական պետություն**

* Իսլամական պետություն՝ պետության հայեցակարգ, որում հասարակության և պետության կյանքի հիմքում ընկած է իսլամը։ Իսլամական պետության տիպերն են՝ սուլթանություն, ամիրայություն, իմամաթ, խալիֆայություն, իսլամական հանրապետություն։
* «Իրաքի և Լևանտի իսլամական պետություն»՝ ահաբեկչական խմբավորում և ինքնահռչակ պետություն։

## Տես նաև
* Աֆղանստանի իսլամական պետություն
* «Ազավադի իսլամական պետություն»
* «Իրաքի իսլամական պետություն»
Նյուրնբերգի գեղարվեստի ակադեմիա

**Նյուրնբերգի գեղարվեստի ակադեմիա** (), Կենտրոնական Եվրոպայի գերմանախոս հատվածի ամենահին գեղարվեստի ակադեմիան, որը հիմնադրվել է 1662 թվականին։

## Պատմություն
Ակադեմիան գտնվում է Նյուրնբերգում։ Հիմնադրվել է 1662 թվականին քաղաքային խորհրդի անդամ Յոհմ Նյուտցել ֆոն Յունդերբյուլի, կոմս Յակոբ ֆոն Սանդրարտի և ճարտարապետ Գադելերոյի կողմից։

Նորաստեղծ գեղարվեստի դպրոցի առաջին դասերն անցել են ֆոն Զանդրատայի տանը։ 1674 թվականին ակադեմիան տեղափոխվել է ֆրանսիական մենաստանի նախկին շենք, 1699 թվականին՝ Սուրբ Կատարինայի մենաստանի շենք։ Նույն թվականին որոշում է կայացվել ակադեմիան ֆինանսավորել քաղաքային բյուջեի հաշիվներից։

1716 թվականին ակադեմիայի տնօրեն Յոհան Պրեյսլերն արհեստավորների երեխաների համար ստեղծում է գեղարվեստի անվճար դպրոց, որը երկու տարի անց դառնում է ակադեմիայի մաս։
19-րդ դարի սկզբին ակադեմիան անցնում է Բավարիայի Թագավորության պետական խնամակալության ներքո և 1820 թվականին անվանափոխվում է որպես «Գեղարվեստի թագավորական դպրոց»։

1818 թվականին ակադեմիայի շենքը տեղափոխվել է Նյուրնբերգ ամրոցի տարածք, 1835 թվականից տեղակայվել է տասներկու եղբայրների Լանդաուերյան տանը, 1897 թվականին՝ տեղափոխվել հատուկ ակադեմիայի համար կառուցված Ֆլաշենհոֆշտրաս շենք։ 1833 թվականին Լյուդվիգ I-ը ակադեմիային տվել է «արհեստների դպրոցի» կարգավիճակ։ Բավարիայի գեղանկարչության, քանդակագործության և ճարտարապետության գլխավոր կենտրոն է դառնում Մյունխենի գեղարվեստի ակադեմիան։

1940 թվականին վերականգնվել է ակադեմիայի նախկին կարգավիճակը։ 1943 թվականին Ֆլաշենհոֆշտրաս շենքի ավերման պատճառով ակադեմիան տեղափոխվել է Էլինգենի պալատական շենք։ Հետպատերազմյա շրջանից մինչև 1954 թվական ակադեմիան գործել է Էլինգենում, այնուհետև տեղափոխվել Նյուրնբերգի՝ գերմանացի ճարտարապետ Սեպ Ռուֆի նախագծով կառուցված շենք։ 1985 թվականից ակադեմիան օգտագործում է նաև Պեգնիցի Լաուֆի ամրոցի տարածքներից։

## Դասընթացներ
Դասերը ներառում են կերպարվեստի, քանդակի, վիզուալ արվեստի, նկարչության, գեղարվեստական կրթության, ոսկեգործության, արծաթագործության, գրաֆիկական դիզայնի ուսումնասիրություններ։ Կազմակերպվում են վարպետության դասընթացներ ճարտարապետությունից, քաղաքաշինությունից, արվեստից և հանրային տարածքների կառավարումից։

Դասընթացները կազմակերպվում են Սեպ Ռուֆի նախագծով ստեղծված թափանցիկ տաղավարներում, իսկ շենքը ճանաչվել է պատմամշակութային արժեք։ Համալսարանական շենքը գտնվում է քաղաքի ծայրում։ Ակադեմիայի ցուցասրահում կազմակերպվում են երիտասարդ արվեստագետների աշխատանքների ցուցադրություններ։

Ակադեմիան համագործակցում է Արևելյան և Արևմտյան Եվրոպայի արվեստի այլ համալսարանների հետ՝ Հունգարիայի գեղարվեստի ակադեմիա, Հելսինկիի գեղարվեստի ակադեմիա, Կրակովի գեղարվեստի ակադեմիայի, Վիեննայի կիրառական արվեստի ակադեմիա։

## Ծանոթագրություններ

## Արտաքին հղումներ
* Նյուրնբերգի գեղարվեստի ակադեմիա

Կատեգորիա:Գերմանիայի համալսարաններ
Մանդակինի

**Մանդակինի** (հինդի` मन्दाकिनी, անգլ.` Mandakini, իրական անունը՝ Յասմին Ջոզեֆ, ծնվ. 1969 թ. հունվարի 7, այլ աղբյուրներում ` 1963 թ. հուլիսի 30, նշվում են նաև ծննդյան 1966 և 1967 թվականները, Միրութ, Հնդկաստան), հնդկական կինոյի դերասանուհի։

## Կենսագրություն
Մանդակինին կիսով չափ հնդկուհի է, կիսով չափ անգլուհի։ Նրա հայրը Հնդկաստանում ծնված անգլիացի կաթոլիկ է, իսկ մայրը` իսլամ դավանող հնդկուհի։ Մանդակինին ուներ մեկ քույր և մեկ եղբայր։ Իր ծննդավայրում ավարտել է օրիորդաց միջնակարգ դպրոցը և անգլիական քոլեջ։ Մանկությունից երազել է դերասանուհի դառնալու մասին։ Այդ նպատակով 1983 թվականին մեկնել է Բոմբեյ` կինեմատոգրաֆիայի ինստիտուտ ընդունվելու համար։ Որպես մոդել մասնակցել է ֆոտոսեսիաների և հաղթել համահնդկական գեղեցկության մրցույթում, որի արդյունքում էլ նրան նկատել են կինոգործիչները։

Նրա կինոդեբյուտը կայացել է 1985 թվականին՝ Ռաջ Կապուրի «Գանգե՛ս, քո ջրերը պղտորվել են» կինոնկարում, որտեղ նրա խաղընկերը Ռաջիվ Կապուրն էր։ Ռաջ Կապուրը սկսնակ դերասանուհուն ընտրել էր բազմաթիվ թեկնածուների միջից և նրան տվել Մանդակինի բեմական կեղծանունը, որն ըստ հինդուիզմի` երկնքում և երկրի վրա հոսող սրբազան Գանգես գետի անվանումներից մեկն էր։ Բացի այդ Մանդակինի անունը կրում էր Դադասահեբ Փհալկեի դուստրը, ով հնդկական համր կինոյի առաջին դերասանուհին էր։ Մանդակինիի կինոդեբյուտը հաջողված էր։ Ֆիլմն ունեցավ հսկայական հաջողություն և ճանաչում բերեց դերասանուհուն։ Այդ դերի համար նա ներկայացվեց Filmfare Awards-ի` կանացի լավագույն դերի համար։

Հետագայում Մանդակինին նկարահանվեց ավելի քան 40 կինոնկարներում ` ինչպես գլխավոր, այնպես էլ երկրորդական կամ էպիզոդիկ դերերում։ Նրա խաղընկերներից են եղել Միթհուն Չակրաբորտին, Ջիտենդրան, Գովինդան, Գուլշան Գրովերը և այլք։ Մանդակինին նկարահանվել է «Պարի՛ր, պարի՛ր» (1987 թ.), «Սիրի՛ր և հավատա՛» (1987 թ.), «Կոմանդոս» (1988 թ.), «Երեք ընկեր» (1988 թ.), «Միայնություն» (1989 թ.), «Թշնամին» (1990 թ.) և այլ ֆիլմերում։ 1996 թվականից Մանդակինին այլևս չի նկարահանվում, սակայն մասնակցում է զանազան շոուների և հանդես գալիս որպես երգչուհի։

## Անձնական կյանքը
1990 թվականին Մանդակինին ամուսնացել է Դալայ-լամայի հետևորդ, տիբեթյան բժշկությամբ զբաղվող բժշկի հետ։ Նրանք ունեն երկու երեխա՝ մեկ տղա և մեկ աղջիկ։ Ապրում են Մումբայում, որտեղ Մանդակինին ամուսնու հետ բացել է յոգայի դպրոց։ 2010 թվականին, նա ամուսնու հետ միասին թողարկել է «Կորուսյալ երկիրը» կինոնկարը։

## Ֆիլմագրության ընտրանին

## Ծանոթագրություններ

Կատեգորիա:Հնդիկ դերասանուհիներ
Կատեգորիա:Բեմական կեղծանուններ
Կանբան

**Կանբան**՝ կազմակերպության արտադրության և մատակարարման համակարգ, որը թույլատրում է իրականցնել «ճիշտ ժամանակին» սկզբունքը։ «Կամբան» բառը ճապոներենից թարգամանաբար նշանակում է :

## Պատմությունը և նկարագրությունը
Հասկացության առաջացումը կապված է ստանդարտ գործառնությունների փոխանցման հետ. մասնակիցները կատարվելիք աշխատանքքները փոխացնում էին թղթին և փակցնում էին աչքի ընկնող տենող՝ մյուսների կողքին։

Կանբան համակարգը փորձարկվել և առաջինը աշխարհում իրականացվել է Toyota ընկերության կողմից։ 1959 թվականին այս ընկերությունը սկսեց փորձեր կատարել կանբանի համակարգում և 1962 թվականին ամբողջ արտադրությունը սկսեց իրականացվել հենց այս սկզբունքով։

«Տոյոտա» ընկերության արտադրության կազմակերպման հիմքում ընկած է մեքենաների արտադրության և շահույթի տարեկան պլանը, ինչի հիման վրա էլ կազմվում են յուրաքանչյուր ստորաբաժանման ամսական և օպերատիվ պլանները՝ հիմնված սպառողական պահանջարկի կանխատեսման վրա (ձեռքբերման ժամանակահատվածը 1-3 ամիս)։ Ամենօրյա գրաֆիկը կազմվում է միայն գլխավոր հոսքագծի համար։ Գլխավոր հոսքագիծը սպասարկող ստորաբաժանումների և խանութների համար դրանք չեն կազմվում (սահմանվում են միայն արտադրության ամսական ծավալները)։

«Ճիշտ ժամանակին» փիլիսոփայության անընդհատ օգտագործումը թույլ է տալիս բացահայտել թաքնված թերություները։ Քանի որ արտադրանքի և դետալների պաշարները կարող են թաքցնել խնդիրները, դրանց ամենօրյա վերահսկողությունը բացահայտում է, օրինակ, խափանումները կամ անգործությունը։

## Տեսակները
### Քարտային կանբան
Իրենից ներկայացնում է քարտ, որը պարունակում է՝
* քարտի գույնը
* ուղարկողի հասցեն
* դետալի անունը, համարը, քանակը
* դետալը ստացողի հասցեն։

Գունային տարբերակներից մի քանիսը՝
* Կապույտ՝ արտադրական կանբան (արտադրական գծի և ստացողի միջև)
* Կարմիր՝ պահեստային կանբան (պահեստի և ստացողի միջև)
* Կանաչ՝ միջգերատեսչական կանբան (խանութների, արտադրություների, գործարանների և այլնի միջև)։

### Ծրագրային կանբան
Ծրագրային ապահովման տարատեսակներից մեկն է։ Աութսորսինգ և անկախ ընկերությունների համար խոստումնալից տարբերակ է, որը աշխատում է մեծ քանակի պատվերներով։ Տեխնոլոգիան աշխատում է նույն սկզբունքով, ինչ քարտային կանբանը, բայց հատուկ ծրագրային ապահովման օգնությամբ։

## Ծանոթագրություններ

Կատեգորիա:Ձեռնարկության կառավարում
Կատեգորիա:Ճապոնական հայտնագործություններ
Վուսակ

**Վուսակ** (), համայնք Ֆրանսիայում՝ Օվերն երկրամասի Ալյեի գավառում։ Մտնում է Շանտել կանտոնի կազմի մեջ։ Համայնքի շրջսանը Մուլենն է։

Համայնքի INSEE կոդը՝ 03319։

## Բնակչություն
Համայնքի բնակչությունը 2008 թվականին կազմում էր 465 մարդ։

## Տնտեսություն
2007 թվականի տվյալներով 271 աշխատունակ տարիքի մարդկանցից (15-64 տարեկան) 198-ը տնտեսապես ակտիվ էին, 73-ը անգործունակ (ակտիվության ցուցանիշը 73,1 %, 1999 թվականին եղել է՝ 69,5 %)։ 198 աշխատունակ բնակիչներից 172-ը աշխատում էին (97 տղամարդ և 75 կին), անաշխատանք էին 26-ը (11 տղամարդ և 15 կին)։ 73անգործունակ մարդկանցից 12-ը աշակերտներ կամ ուսանողներ են, 33-ը թոշակառու, 28-ը անաշխատունակ էին այլ պատճառներով։

## Տեսարժան վայրեր
* Շիրա Գարեն դղյակ

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Վոս (կոմունա)

**Վոս** (), համայնք Ֆրանսիայում՝ Օվերն երկրամասի Ալյեի գավառում։ Մտնում է Էբրյոյ կանտոնի կազմի մեջ։ Համայնքի շրջսանը Մոնլյուսոնն է։

Համայնքի INSEE կոդը՝ 03302։

## Բնակչություն
Համայնքի բնակչությունը 2008 թվականին կազմում էր 41 մարդ։

## Տնտեսություն
2007 թվականի տվյալներով 28 աշխատունակ տարիքի մարդկանցից (15-64 տարեկան) 13-ը տնտեսապես ակտիվ էին, 15-ը անգործունակ (ակտիվության ցուցանիշը 46,4 %, 1999 թվականին եղել է՝ 61,5 %)։ 13 աշխատունակ բնակիչներից 13-ը աշխատում էին (7 տղամարդ և 6 կին), անաշխատանք մարդ չկար։ 15 անգործունակ մարդկանցից 5-ը աշակերտներ կամ ուսանողներ են, 6-ը թոշակառու, 4-ը անաշխատունակ էին այլ պատճառներով։

## Տեսարժան վայրեր
* Սենտ Կրուա ռոմանական եկեղեցի (XII դար)
* Վոս դղյակ (XIV—XV դարեր)
* Նուա դաստակերտ (XVI դար)

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Երկաթգիծ (կտավ)

**Երկաթգիծ** (, ), ֆրանսիացի գեղանկարիչ Էդուարդ Մանեի կտավը՝ նկարված 1872-1873 թվականներին, հայտնի է նաև «Սեն Լազարի երկաթուղի» անունով։ Գտնվում է Վաշինգտոնի Արվեստի ազգային պատկերասրահում։ Նկարի չափերն են 93,3×111,5սմ։

## Պատմություն
1874 թվականի Փարիզյան սալոնին Մանեն ներկայացված էր երեք աշխատանքներով՝ «Երկաթգիծ», «Ծիծեռնակներ», «Դիմակահանդես»։ Վերջին երկուսը ժյուրին մերժում է, և սալոնին ներկայացվում է միայն «Երկաթուղի» կտավը։ Շուտով այն վաճառվում է օպերայի ֆրանսիացի երգիչ և նկարների հավաքորդ Ժան-Բատիստ Ֆորին (Jean-Baptiste Faure):

1881 թվականին նկարը 5.400 ֆրանկով գնել է ֆրանսիացի նշանավոր հավաքորդ Պոլ-Դյուրան Ռյուելը (Paul Durand-Ruel)։ 1898 թվականին նկարը վաճառվել է նյույորքցի ձեռնարկատեր Հենրի Օսբորն Հեվեմայերին (Henry Osborne Havemeyer) և իր կնոջը։ Հեվեմայերի մահից հետո՝ 1907 թվականին, նկարը մնում է նրա կնոջը, իսկ նրա մահից հետո՝ որդուն՝ Հորաս Հեվեմայերին։ 1956 թվականին, կտակի համաձայն, կտավը փոխանցվում է Արվեստի ազգային պատկերասրահին։

## Նկարագրություն
Գործողությունը կատարվում է չուգունե ցանկապատի մոտ, որը բաժանում է քաղաքային փողոցը երկաթուղու գծերից։ Ձախում պատկերված է երիտասարդ կին՝ նստած ցանկապատի եզրաքարին։ Նա բռնել է բացված գիրք, իսկ ծնկների մոտ տեղավորվել է փոքրիկ շնիկ։ Կնոջ հայացքն ուղղված է ուղիղ նկարին նայողին. կարծես ինչ-որ մեկը հենց այդ պահին ձայն է տվել նրան։ Կնոջ կողքին նկարին նայողին մեջքով կանգնած է փոքրիկ աղջիկ, որը ցանկապատերի ճաղերից նայում է երկաթուղու գծերին՝ ցանկանալով ծխի միջից տեսնել անցնող գնացքը։ Ինչպես Մանեի այլ կտավներ, պատկերված տեսարանը ներկայացնում է և՛ իրական կյանքից կտրված պահ, և՛ կնոջ դիմանկար, և՛ ժանրային տեսարան։

Նստած կնոջ բնորդը Վիկտորինա Մյորանն է՝ Մանեի սիրած բնորդը, ում նկարիչը պատկերել է նաև «Օլիմպիա», «Նախաճաշ խոտի վրա» կտավներում։ Ենթադրվում է, որ կանգնած աղջկա նախատիպը Մանեի ընկեր, բանկիր Ալֆոնս Հիրշի (Alphonse Hirsch) աղջիկն է։

## Ծանոթագրություններ

## Արտաքին հղումներ
* Էդուարդ Մանե, «Երկաթուղի»

Կատեգորիա:1872 նկարներ
Կատեգորիա:Վաշինգտոնի Արվեստի ազգային պատկերասրահի նկարներ
Կատեգորիա:Ֆրանսիայի արվեստ
Սաուդյան Արաբիայի զինված ուժեր

**Սաուդյան Արաբիայի զինված ուժեր** (القوات المسلحة الملكية العربية السعودية), Սաուդյան Արաբիայի թագավորության զորքերի ամբողջությունն է, որը նախատեսված է այդ պետության ազատության, անկախության և տարածքային ամբողջականության պաշտպանության համար։ Կազմված են ցամաքային զորքերից, ռազմա-ծովային ուժերից, ռազմա-օդային ուժերից, հակաօդային պաշտպանության զորքերից, ռազմավարական հրթիռային ուժերից և ազգային գվարդիայից։ Սաուդյան Արաբիայի թագավորական զինված ուժերի անձնակազմի կազմում է 142 հազար մարդ։

## Պատմություն
## Ընդհանուր տեղեկություններ

## Կառուցվածք
### Կառուցվածք
* Գերագույն գլխավոր հրամանատարը, Սաուդյան Արաբիայի Թագավորը
* Պաշտպանության և ավիացիայի նախարարությունը
* Գլխավոր շտաբ
* Ռազմական տեսչություն

### Ռազմական շրջաններ'
Սաուդյան Արաբիան բաժանված է վեց ռազմական օկրուգների. Կենտրոնական (շտաբը՝ Էր-Ռիադում), Հյուսիսային (շտաբը՝ Հաֆր-էլ-Բաթինում), Արևմտյան (շտաբը՝ Ջիդդայում), Հյուսիս-Արևմտյան (շտաբը՝ Այն-Բուքում), Հարավային (շտաբը՝ Համիս-Մուշայթում) և Արևելյան (շտաբը՝ Էդ-Դամմամում)։

## Զինված ուժերի կազմը
### Ցամաքային զորքերը

[200px|Սաուդեան բանակի [UH-60 *Սև բազե* - Blackhawk ուղղաթիռը ռազմագործողության ժամանակ]]

Ցամաքային զորքերը (ՑԶ), կազմում են մոտ 80 հազար մարդ։ Հրամանատարությունն իրականացվում է գլխավոր շտաբի միջոցով։ Ցամաքային զորքերը կազմված են տասը բրիգադից, այդ թվում՝ զրահատանկային, մեքենայացված և օդա-դեսանտային, ինչպես նաև հրետանային ութ դիվիզիոններից։ Ցամաքային զորքերի կազմի մեջ են մտնում նաև սահմանապահ զորքերը։ ՑԶ-ի սպառազինության մեջ են գտնվում 1055 տանկ, 170 ինքնագնաց հրետանային կայանք (ԻՀԿ), 400 ականանետներ, 970 հետևակի մարտական մեքենա (ՀՄՄ), 300 զրահաավտոմոբիլ։

### Ռազմածովային ուժերը
100px|Թագավորական սաուդյան ռազմածովային նավատորմի դրոշը

200px|Սաուդյան թագավորական ռազմածովային ուժերի ''Մաքքահ'' ռազմանավը

### Ռազմաօդային ուժերը
100px|Սաուդյան թագավորական ռազմաօդային ուժերի դրոշը

200px|Սաուդյան թագավորական ռազմաօդային ուժերի ''ևրոֆայթեր Թայֆուն'' ինքնաթիռներից մեկը

### Թագավորական սաուդյան ռազմավարական հրթիռային ուժերը
[200px|ԴՖ-21 մարտական համակարգը` [DF-21]]

### Հակաօդային պաշտպանության զորքերը
100px|Սաուդյան թագավորական ՀՕՊ-ի դրոշը

200px|Աստրոս II Համազարկային կրակի ռեակտիվ համակարգ

## Ծանոթագրություններ

## Արտաքին հղումներ
* Սաուդյան Արաբիայի Պաշտպանության և ավիացիայի նախարարության պաշտոնական էջը  (արաբերեն)
* Սաուդյան Արաբիայի Ազգային գվարդիայի Պաշտոնական էջը  (արաբերեն)
* Սաուդյան Արաբիայի Ռազմավարական հրթիռային ուժերի Պաշտոնական էջ (կայքը բացվում է միայն Սաուդյան Արաբիայից)  (արաբերեն)
* Սաուդյան Արաբիայի Գլխավոր հետախուզական վարչության Պաշտոնական էջ  (արաբերեն)

## Տես նաև

Կատեգորիա:Սաուդյան Արաբիայի զինված ուժեր
Անդրեաս Համբարձումյան

**Անդրեաս Մարտինի Համբարձումյան** (), հայ էնդոսկոպիստ, ճառագայթաբան, ուռուցքաբան։ Բժշկական գիտությունների դոկտոր (1992), պրոֆեսոր (1995)։

## Կենսագրություն
1977 թվականին ավարտել է Երևանի բժշկական ինստիտուտը։ 1981 թվականից եղել է Երևանի Ուռուցքաբանության գիտական կենտրոնի ընդերադիտման և գերձայնային ախտորոշման բաժանմունքի վարիչ, 1982 թվականից՝ ընդերադիտման կենտրոնի ղեկավար, 1995 թվականից՝ Երևանի պետական բժշկական համալսարանի ուռուցքաբանության, ճառագայթաբանության ամբիոնի վարիչ, 2000 թվականից՝ ՀՀ ուսուցողական ուլտրաձայնային կենտրոնի տնօրեն։

1997 թվականից հանդիսանում է ստամոքսաղիքաբանների ամերիկյան ընկերակցության անդամ, 1997 թվականից՝ Գերձայնային ախտորոշման ամերիկյան ընկերակցության անդամ, 1997 թվականից՝ Կլինիկական ուռուցքաբանների ամերիկյան ընկերակցության, 1997 թվականից՝ Կլինիկական ուռուցքաբանների եվրոպական ընկերակցության անդամ։

## Ստեղծագործություններ և ճանաչում
Աշխատանքները վերաբերում են հակաքաղցկեղային պայքարի, ստամոքսաղիքային համակարգի, շնչուղիների, միզասեռական օրգանների ընդերադիտման, գերձայնային ախտորոշման հարցերին։

2015 թվականին արժանացել է «Տարվա ճառագայթաբան» մրցանակին։

## Երկեր
* Էնդոսկոպիայի ձեռնարկ, 1984։
* Գերձայնային ախտորոշում, ատլաս, 1998։

## Ծանոթագրություններ

## Արտաքին հղումներ
* Հարցազրույց Անդրեաս Համբարձումյանի հետ

Կատեգորիա:Բժշկական գիտությունների դոկտորներ
Կատեգորիա:Երևան քաղաքում ծնվածներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ ճառագայթաբաններ
Կատեգորիա:Հայ ուռուցքաբաններ
Կատեգորիա:Հայ պրոֆեսորներ
Կուսի լեզ Էպ

**Կուսի լեզ Էպ** (), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Գինիկուր կանտոնի կազմի մեջ։ Համայնքի շրջանն է հանդիսանում Լանը։

Համայնքի INSEE ծածկագիրն է 02218։

## Բնակչություն
Համայնքի բնակչությունը 2010 թվականի մարդահամարի տվյալներով կազմել է 576 մարդ։ 

## Տնտեսություն
2010 թվականին 369 աշխատունակ մարդկանցից (15—64 տարեկան) 263-ը եղել են առավել ակտիվ տնտեսվարողներ, 106-ը եղել են համեմատաբար ոչ ակտիվ (ակտիվության ցուցանիշը կազմել է 71,3 %, 1999 թվականին եղել է 72,5 %)։ 263 ակտիվ քաղաքացիներից 244-ը աշխատել են տարբեր ձեռնարկություններում (131 տղամարդ և 113 կին), անաշխատունակների թիվը կազմել է 19 մարդ (8 տղամարդ և 11 կին)։ 106 ոչ ակտիվ մարդկանցից 31-ը եղել են կամ աշակերտ կամ էլ ուսանող, 37-ը եղել են թոշակառու, 38-ը եղել է ոչ ակտիվ այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Աղբյուրներ
* Կուսի լեզ Էպ ազգային համալսարանի վիճակագրությունը